Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4898

c) érvényes és alkalmas térképeket, amelyek fedik a tervezett repülés útvonalát, valamint bármely olyan egyéb útvonalat, amelyről joggal feltételezhető, hogy arra a repülés átirányítható. 4.2.4 Az átvágható felületek jelzése 4.2.4.1 Amennyiben a forgószárnyas légijárművön a mentőszemélyzet részére jelzik a kényszerhelyzet esetén a törzsön átvágható felületeket, azokat a következő ábrának megfelelő módon jelöljék meg. A jelölések színe vörös vagy sárga legyen és ha erre a háttértől történő megkülönböztethetőség érdekében szükség van, azokat fehér színű alapozásra készítsék el. A légijármű törzsén levő átvágható felületek, azaz behatolási pontok Jelölések közötti távolság nem több mint 2 méter 4.2.4.2 Amennyiben a sarkok jelölései egymástól több mint 2 méter távolságra vannak, fessenek fel 9 x 3 cm-es vonalakat olyan módon, hogy az egymás mellett levő vonalak közötti távolság 2 méternél nagyobb ne legyen. Megjegyzés: Ez az előírás nem teszi szükségessé azt, hogy bármely forgószárnyas légijármű sárkányszerkezetén átvágható felületek legyenek. 4.3 Repülési adatrögzítők

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes